CELEX: 62018TB0419
Language: lv
Date: 2018-10-25 00:00:00
Title: Lieta T-419/18 R: Vispārējās tiesas priekšsēdētāja 2018. gada 25. oktobra rīkojums – Crédit agricole un Crédit agricole Corporate and Investment Bank/Komisija (Pagaidu noregulējums – Konkurence – Euro Interbank Offered Rates (Euribor) – Euro Interest Rate Derivatives (EIRD) – Tāda lūguma par konfidencialitātes ievērošanu noraidīšana, kas attiecas uz noteiktu informāciju, kura ir iekļauta lēmumā, ar ko ir konstatēts LESD 101. panta pārkāpums – Nevainīguma prezumpcijas princips – Pieteikums par pagaidu pasākumu noteikšanu – Fumus boni juris neesamība)

4.2.2019   
            
            
               LV
            
            
               Eiropas Savienības Oficiālais Vēstnesis
            
            
               C 44/73
            
         
      Vispārējās tiesas priekšsēdētāja 2018. gada 25. oktobra rīkojums – Crédit agricole un Crédit agricole Corporate and Investment Bank/Komisija
      (Lieta T-419/18 R)
      ((Pagaidu noregulējums - Konkurence - Euro Interbank Offered Rates (Euribor) - Euro Interest Rate Derivatives (EIRD) - Tāda lūguma par konfidencialitātes ievērošanu noraidīšana, kas attiecas uz noteiktu informāciju, kura ir iekļauta lēmumā, ar ko ir konstatēts LESD 101. panta pārkāpums - Nevainīguma prezumpcijas princips - Pieteikums par pagaidu pasākumu noteikšanu - Fumus boni juris neesamība))
      (2019/C 44/96)
      Tiesvedības valoda – franču
      
         Lietas dalībnieki
      
      
         Prasītāji: Crédit agricole (Montrouge, Francija), Crédit agricole Corporate and Investment Bank (Montrouge) (pārstāvji: J.-P. Tran Thiet, J. Jourdan, J.-J. Lemonnier, advokāti, un M. Powell, solicitor)
      
         Atbildētāja: Eiropas Komisija (pārstāvji: B. Mongin, M. Farley un F. van Schaik)
      
         Priekšmets
      
      Pieteikums, kas pamatots ar LESD 278. un 279. pantu un ar ko tiek lūgts, pirmkārt, atlikt Komisijas Lēmuma C(2018) 2743 final (2018. gada 27. aprīlis) par Crédit agricole un Crédit agricole Corporate and Investment Bank izvirzītajiem iebildumiem par informācijas izpaušanu, to publicējot, saskaņā ar Eiropas Komisijas priekšsēdētāja Lēmuma 2011/695/ES (2011. gada 13. oktobris) par uzklausīšanas amatpersonas amatu un darba uzdevumiem noteiktu konkurences lietu izskatīšanā (Lieta AT.39914 – Euro procentu likmju atvasinātie instrumenti (EIRD)) 8. pantu izpildi un, otrkārt, piespriest Komisijai nepublicēt Lēmuma C(2016) 8530 final (2016. gada 7. decembris) par procedūru saskaņā ar LESD 101. pantu un Līguma par Eiropas Ekonomikas zonu 53. pantu (Lieta AT.39914 – Euro procentu likmju atvasinātie instrumenti (EIRD)) redakciju, kas ietver iespējami konfidenciālu informāciju.
      
         Rezolutīvā daļa
      
      
                  1)
               
               
                  Pieteikumu par pagaidu noregulējumu noraidīt.
               
            
                  2)
               
               
                  Lēmuma par tiesāšanās izdevumiem pieņemšanu atlikt.